ઘણી વાર મને એ સવાલ થાય કે સંકલ્પ લેવાની જરૂર શું? શું સંકલ્પ લઈએ તો જ આપણાથી એ કામ થશે? સંકલ્પ લેવાનો એક અર્થ એ પણ થઈ શકે, એ કામ આપણાથી નૉર્મલ ર્કોસમાં થતું નથી, એટલે આપણે આપણા મનને જોર અને જોશપૂવર્‍ક કહીએ છીએ, હવે તો આ વખતે આ કામ કરવું જ છે. આપણે મનને પડકાર આપીએ છીએ અને પછી એ મુદ્દો ઈગોનો બની જાય છે. આમ આપણે ઈગો ખાતર પણ એ કામ કરવા પર ભાર મૂકીએ છીએ. દુનિયાને કે જાતને બતાવી દેવું છે, જો અમે નક્કી કર્યું એ કર્યું જ. વાસ્તવમાં જેઓ સહજભાવે કરતા હોય છે તે કહેતા નથી, તેમને કહેવાની જરૂર પણ નથી જણાતી, કારણ કે ખરેખર તો કહેવાનું, બોલવાનું કે વિચારવાનું અને નિર્ણય લેવાના મહkવ કરતાં અમલમાં મૂકવાનું, જીવનમાં ઉતારવાનું અને એને પાર પાડવાનું જ મહkવ વધુ હોય છે. આપણે વિચાર જ એટલાબધા કરી લઈએ છીએ, એની ચર્ચા પણ કરી લઈએ છીએ, એના વિશે જાત સાથે વાત પણ કરતા રહીએ છીએ, પરિણામે આપણને એવો ભ્રમ થઈ જાય છે કે આપણે તો એ કરી લીધું, પામી લીધું, હવે આપણને કંઈ વધુ કરવાની જરૂર નથી. આવી જ રીતે આપણે આપણા મન સાથે રમતાં રહીએ છીએ અને આપણાથી પણ વધુ ચાલાક મન આપણને રમાડતું રહે છે.